Title: 5.3 jarduera: galdetegia (II)
Course: Moodle 2.0ren oinarrizko erabilera

Aurreko jardueran ikusi dugunez, galdetegia moduluak aukera asko eskaintzen ditu azterketak sortzeko.

Modulu honen ohiko erabilera ezagutzak ebaluatzekoa izaten bada ere, edukien lanketarako ere erabil daiteke.

Hona hemen, beraz, hirugarren jarduera:

Zuen koadroan galdetegia sortuko duzue, ikastaroan landu nahi izan dituzuen edukiak ikasleek zenbateraino eskuratu dituzten jakiteko, eta beheko ezaugarriak izango ditu

Galdetegiaren ezaugarriak:

- Izena eta aurkezpena: zuek aukeratu
- 2011ko azaroaren 25ean zabalduko da eta abenduaren 10ean itxiko da
- Ikasleek 5 minutu izango dute erantzuteko (denbora-muga)
- Galdetegiak 9 galdera izango ditu. Lehena deskribapena izango da; horren jarraian 2 galdera egia/gezurra erakoak; beste 2 aukera anitzekoak; 2 entsegua motakoak eta beste 2 enuntziatuak lotzekoak.
- Galderak ez dira nahastuko baina erantzunak bai
- 2 saiakera onartuko dira baina bigarrena ez da lehenengoan oinarrituko.
- Kalifikaziorako metodoa notarik altuena izango da
- Gainerako ezarpenak nahi dituzuen bezala ezarri.

OHARRA: galderak sortzean, izen adierazgarria eman, ondo identifikatu ahal izateko (zuen izena eta numerazioa, adibidez). Hori eginda, aukeratutako galderak ezker aldeko zutabera pasako dira eta ondoren galdetegi osoa gorde sakatu behar da.