Title: 5.5. jarduera: Kalifikazioak
Course: Moodle 2.0ren oinarrizko erabilera

Hasiera

Ikasgai honetan kalifikazioak landuko ditugu.

Guztira 8 fitxa egin beharko dituzu. Bi motatako fitxak aurkituko dituzu:

Batzuek informazioa ematen dizute eta bukaeran Jarraitu botoia dute aurrera egiteko;

besteek eginkizunen bat eskatuko dizute.

Eginkizuna hainbat motatakoa izan daiteke: aukera-anitzeko galderak, egia/gezurra motakoak, enuntzituak lotu, zenbaki bidez erantzutekoak edo entsegu labur bat egitekoak.

Galdera bakoitzari erantzundakoak sistemak berak esango dizu ondo egin duzun ala ez eta ez dizu aurrera egiten utziko erantzun egokia eman arte. Ondo erantzuten duzuenan erantzun egokiari dagokion feedbacka erakutsiko dizu ikasgaiak eta orduan pasatu ahal izango zara hurrengo fitxara.

Komenigarria da ikasgaiarekin hasi aurretik atalari dagokion dokumentazioa irakurtzea. Hala ere zalantza edo kezka sortzen bazaizu, idatzi mezua Jardueren forora eta guztion artean argitzen saiatuko gara.

Orokorra

Kalifikatzailearen liburuak Moodle-ren hainbat ataletan kalifikatu eta ebaluatu diren elementuak jasotzen ditu eta aukera ematen dizu ikusi eta aldatzeko, kategoriaka antolatzeko eta guztirakoak era askotan kalkulatzeko. Moodle-ren ikastaro batean ebaluatzeko elementu bat gaineratzen duzunean, sortutako kalifikazioetarako gunea sortzen du automatikoki kalifikazio-liburuak eta era berean gaineratzen ditu zeuk edo sistemak elementu horretarako sortutako kalifikazioak.

Erakutsitako kalifikazioak eginkizunen emaitzak dira eta definitzean ezarritakoaren araberakoak izango dira, hau da 10 puntura arte definitutako zereginak ikasleak lortutako puntuak erakutsiko ditu, eta ez ehunekoa.

Ikastaroan ebaluatzeko elementu bat sortzen dugunean (galdetegia, zeregina...), kalifikazio-liburura geuk ekarri behar al dugu?

- Ez, sistemak berak ekartzen ditu horiek kalifikazio-liburura.
Feedback: Oso ondo
- Bai, lehenengo sortu eta ondoren kalifikazio-liburuan gehitu egin behar da.
Feedback: Ez, sistemak egiten du lan hori.
- Ez dakit
Feedback: Irakur ezazu ondo galdera.

Kalifikazio-elementuak

Hona hemen kalifikazioen ikuspegi orokorra:

- Kalifikazio-kategoria batek kalifikazio-elementuak taldekatzen ditu beti eta kalifikazio-elementu horiei eragiteko ezarpenak ditu

- Kalifikazio-elementu batek ikastaroko partaide bakoitzeko kalifikazio bat gordetzen du eta kalifikazio-elementu horiei eragiteko ezarpenak ditu

- Kalifikazio batek erabiltzaileei nola erakutsiko zaien definitzeko ezarpenak ditu, blokeatzeko eta ezkutatzeko funtzioak ditu.

Kalifikazioa beti elementu bati ipintzen zaio. Elementu hori ikasleak egindako edozer izan daiteke (foroa idatzitakoa, igotako fitxategia...).

- Egia
Feedback: Oso ondo
- Gezurra
Feedback: Ez, ez da egokia

Kalkuloak

Kalifikazioak kalkulatu egin ahal dira eta modu askotara gehitu eta erakutsi, aukera horiek guztiak hainbat erakunderen behar ezberdinak asetzeko diseinatu baitira.

Bukaerako emaitza lortzeko, zer egingo du beti sistemak kalifikazioekin?

- Kalkulatu
Feedback: Bai, guk esango diogu zein kalkulu egin behar duen
- Media aritmetikoa
Feedback: Ez, beti ez. Kalkulatu egingo du guk esandakoaren arabera.
- Media
Feedback: Ez, beti ez. Kalkulatu egingo du guk esandakoaren arabera.
- Estatistikak
Feedback: Ez, kalkulatu egingo du guk esandakoaren arabera.

Eskalak

Moodle-ren jarduera askori, besteak beste zereginak, foroak eta galdetegiak ezar dakizkioke kalifikazioak. Kalifikazioak zenbakitan eman daitezke, edota eskaletatik hartutako hitz/esalditan.

Puntuazioak ez ezik, kalifikazioa adierazteko "oso ondo-ondo-nahikoa-eskasa-oso gaizki" bezalako eskalak ere erabil daitezke.

- Bai
Feedback: Oso ondo
- Ez, puntuazioa eman behar diogu beti
Feedback: Ez, ez beti

Kalifikazio-motak

Hau da kalifikazio bakoitza erakusteko erabiliko den kalifikazio-mota. Eskola bakoitzak bere kalifikazio-sistema erabiltzen du eta egokitu egin daiteke hau zure sistemara.

- Erreala - Emandako puntuazio guztia adierazten duen gutxienezkotik gehienezkorako kalifikazioa. Berez 0tik-100era baina aldatu egin daiteke.

- Ehunekoa - 0tik - % 100era.

- Letrak- Letra bidezko kalifikazioa ehunekoak adierazten dituena.

Ikasle batek zeregin batean B lortu duela esaten badugu, zein kalifikazio-mota ari gara erabiltzen? (1 - 2 - 3)

- 3
Feedback: Bai, letra-mota
- 2
Feedback: Ez, ehunekotan agertuko litzateke
- 1
Feedback: Ez, zenbakitan agertuko litzateke

Kalifikazioak editatu

Kalifikazio-liburuan zerbait editatzeak kalifikazioak bakarrik editatzea dakar eta ez du inongo harremanik ikastaroaren hasiera orria editatzearekin, hau da zure ikastaroaren orriak ez du inongo eraginik izango zuk kalifikazio-liburuan edozer eginda ere. "Edizioa aktibatu" botoiaren funtzioak ikastaroaren orri nagusikoetatik aparte daude, eta beraz edizioa aktibatuta egon daiteke kalifikazio-liburuan eta aldi berean aktibatu gabe atzera egin eta ikastaroaren orrira joaten bazara. Hauxe da honen arrazoia: editatu ikastaroaren orria eta editatu kalifikazioak bi gaitasun ezberdin dira eta rol bakoitzak, adibidez 'edizio-baimenik gabeko irakaslea' bat edo besterako izan dezake baimena.

Beraz, kalifikazioak editatuta egiten ditudan aldaketak automatikoki jasotzen al dira ikastaroaren orrian?

- Ez
Feedback: Oso ondo
- Bai
Feedback: Ez, kalifikazioei dagokie baina ez ikastaroaren orriari

Txosten orokorra

Txosten orokorrak ikasle bat matrikulatuta dagoen ikastaro guztien kalifikazio orokorrak erakusten ditu. Beste txosten batzuek berriz, ikastaro jakin bateko kalifikazioak erakusten dituzte. Beste ikastaro bateko kalifikazioak ikusteko ikastaro horietara joan behar duzu, bertako kalifikazio-liburura jo eta erabiltzailearen txostena aukeratu. Txosten orokorrak gauza bera egingo du, zein ikastarotan zauden kontuan izan gabe.

Beraz, zenbat kalifikazio agertuko dira bi ikastarotan matrikulatuta dagoen ikasle baten txosten orokorrean?

- 2
Feedback: Oso ondo, ikastaroko bat
- 1
Feedback: Ez. Bi agertuko dira, ikastaroko bat.

Kalifikazio-kategoriak

Kalifikazio-kategoriatan antola daitezke kalifikazioak.

Kategoria-kalifikazioak batutako kalifikazioa du, bere kalifikazio-elementuekin kalkulatutakoa. Ez dago kategoriak txertatzeko mugarik (kategoria bat beste baten barruan egon daiteke). Baina, kalifikazio-elementu bakoitza kategoria batean bakarrik egon daiteke. Gainera, kalifikazio-elementu eta kategoria guztiak gutxienez baten barruan daude: ikastaro-kategoria.

Hitz batean, zertarako balio dute kalifikazio-kategoriek?

- Antolatzeko
Feedback: Oso ondo
- Zehazteko
Feedback: Ez, ez da horretarako
- Laburtzeko
Feedback: Ez, ez da horretarako