Title: Hirugarren saioaren sintesia
Course: Moodle 2.0ren oinarrizko erabilera

Hirugarren saioaren sintesia

Hirugarren saioa: ondorio bidetik

Hirugarren saioaren helburu nagusia Moodle-k informazioa kudeatzeko eskaintzen dituen blokeak aztertu eta erabiltzea izan da.

Horrela, blokeekin lanean, hainbat kontu egin eta ikusi ditugu:

- Blokeak erraz gehitu, konfiguratu, lekuz mugitu edo ezabatu ahal dira

- Blokeetako batzuek ikasleari beharrezko zaion informazioa eskaintzen diote (egutegia, datozen ekitaldiak, HTML blokea...), beste batzuek komunikazioa erraztea ahalbidetzen dute (mezuak, blog-etiketak, blog-menua...) eta badira edukien lanketarekin zerikusia dutenak ere (glosategiaren ausazko sarrera, kalifikazioak...)

- Ikasgaiaren lotutako blog edo webgune interesgarrien edukiak errez ekar ditzakegu ikastarora RSS jarioen blokeari esker

Hala ere, zailtasunak ere izan dira:
- Nire orria izenekoan blokeren bat ez da behar bezala gehitu. Gogoan izan, ordea, kontua blokeekin aritzen ikastea zela.

- RSS jarioen kontzeptua zail samarra gertatu da. Hala ere, badirudi azkenerako argitu dugula.

Kontuan hartu eta eztabaidarako:
- Blokeen aukeraketa eta ordenamendua irizpide didaktikoei zor zaizkie: nahi edo behar beste bloke erabiliko dugu behar dugun zutabean baina ez gogoak emanda.

- On-line ikastaro batean ikasleei eskaintzen diegun informazioa askotan edukia bezain garrantzitsua da. Informazio hori "dosifikatu" egin behar da: ez itotzeko modukoa ezta aritzeko behar dena baino gutxiago.

- (...)