Title: 5.4 jarduera: jardueraren txostena
Course: Moodle 2.0ren oinarrizko erabilera

Ebaluazioa behar bezala burutu ahal izateko, derrigorrezkoa da informazioa izatea. Ikaslearen inguruko informazioa badakigu non aurki dezakegun; baina, komenigarria da ikasleak egindakoari buruzko informazioa era erraz eta osoan eskuratzea. Horretarako aukera ematen digu Moodle-k jardueraren txostenean.

Hona hemen, beraz, laugarren jarduera:

Azter ezazue ikastaro honetan izan duzuen jarduera eta bidal ezazue mezu bat Jardueren forora zuen parte hartzea analizatuz

Ikusiko duzuenez, informazio gordin ikaragarria emango dizue sistemak. Ariketa honen helburua ez da zehatz-mehatz horren guztiaren analisia egitea, baizik eta lehen hurbilpen bat izatea eta zeuek autoebaluazio gisa erabili ahal izatea.

Mezuan zeuen buruari zein "nota" ematen diozuen adierazi beharko duzue (1etik 10era bitartean) eta horretarako arrazoiak. Esan bezala, ez dugu analisi sakonegirik nahi; nahikoa da bizpahiru arrazoi ematea zuen nota hori justifikatzeko.
OHARRA:

Kontuan hartu ikastaro honetan ikasle rola duzuela eta praktiketakoan irakasleak zaretela. Azken honetan ikasle guztien jardueraren txostena honela lor zenezakete: Praktiketako ikastaroa > Nabigazioa > Nire ikastaroak > Moodle 2.0: Praktikak > Txostenak